Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Korotettu hälytystila Juudeassa ja Samariassa jatkuu.
Israelin turvallisuusjoukot jatkavat -
operatiivisia toimiaan terroristeja vastaan.
Raportit: Israel myy Rautakupoli- ilmapuolustusjärjestelmän -
Arabiemiraateille.
Turkin presidentti Erdogan varoitti jälleen Kreikkaa -
jännitteiden kiristyessä.
Korotettu hälytystila jatkuu Länsi- rannan Juudeassa ja Samariassa.
Rutiinitoimia suorittanutta IDF:n panssaroitua ajoneuvoa -
ammuttiin Samariassa. Israelin joukot ampuivat vastalaukauksia.
Israelin puolustusvoimien (IDF) joukoissa ei tullut henkilövahinkoja.
IDF, Shin Bet ja rajapoliisin erikoisjoukot -
suorittivat terrorisminvastaisia toimia-
Länsirannalla ja erityisesti Pohjois-Samariassa.
Neljä epäiltyä terroristia pidätettiin -
ja vietiin Shin Betin hoteisiin kuulusteltaviksi.
Turvallisuusjoukot operoivat tänä aamuna Jeninin kaupungissa -
pidättääkseen kaksi henkilöä, -
joita epäillään osallisuudesta useisiin viimeaikaisiin ampumaiskuihin.
Israelin rajapoliisin YAMAS-joukot ja IDF:n sotilaat käynnistivät -
tiedustelutietojen perusteella operaation epäiltyjen pidättämiseksi.
Israelin joukot piirittivät rakennuksen, jossa epäillyt olivat.
Tällöin laukesi räjähde. Epäillyt myös tulittivat Israelin joukkoja.
Israelin turvallisuusjoukot ampuivat takaisin toimintaohjeiden mukaisesti.
Molemmat epäillyt terroristit kuolivat. Samaan aikaan aseistetut terroristit -
tulittivat Israelin joukkoja monesta eri suunnasta.
Israelin joukot vastasivat samalla mitalla.
Ainakin kolme muuta terroristia sai surmansa -
ja tiettävästi useita muita loukkaantui.
Israelin joukot välttyivät henkilövahingoilta.
Yksi epäillyistä, Rahman Hazam, oli Tel Avivissa aiemmin tänä vuonna -
kolme israelilaista siviiliä murhanneen terroristin veli.
Samalla kun Israel jatkaa sotaansa terrorismia vastaan, -
se myös suojelee sivullisten palestiinalaisten vapauksia.
Korotetusta hälytystilasta huolimatta -
Israelin puolustusministeriö määräsi lopettamaan -
Länsirannalle ja Gazan rajalle rosh hashanan ajaksi asetetut sulut.
Alueet pysyvät auki jom kippurin eli sovituspäivän aattoon asti, -
lukuun ottamatta poikkeuksellisia operatiivisia tilanteita.
Arabiemiraattien (UAE) ulkoministeri, sheikki Abdullah bin Zayed al Nahyan-
keskusteli eilen puhelimessa pääministeri Jair Lapidin kanssa.
Al Nahyan ylisti Lapidin YK:n yleiskokouksessa pitämää puhetta, -
jossa tämä korosti rauhan tärkeyttä Lähi-idän asukkaille sekä sitä, -
että kahden valtion malliin perustuva sopimus on hyvä asia Israelille.
UAE:n ulkoministeri alleviivasi myös sitä, miten Israel ja UAE -
ovat onnistuneet rakentamaan vaikuttavat ja vakaat suhteet.
Al Nahyanin mukaan menestystä ovat siivittäneet -
rauha sekä kyky tehdä yhteistyötä tulevien sukupolvien hyväksi.
Puhelu tapahtui sen jälkeen, -
kun uutistoimisto Reuters oli raportoinut kahta lähdettä lainaten, -
että Israel on lupautunut myymään -
Rautakupoli-ilmapuolustus- järjestelmän Arabiemiraateille.
Tämä kauppa vahvistaa merkittävästi UAE:n ilmapuolustusta.
UAE on jo aiemmin hankkinut mm. -
israelilaisvalmisteisia elektronisen sodankäynnin järjestelmiä, -
joilla voidaan torjua miehittämättömiä ilma-aluksia.
Israelin ja UAE:n viranomaiset -
eivät vastanneet heti TV7:n kommenttipyyntöön.
Israelin ja USA:n puolustuslaitokset ovat usein puhuneet voimakkaasti -
Abraham-sopimusten hyödyistä -
eritoten ilmapuolustukseen liittyvissä asioissa.
Samaan aikaan kun UAE tekee töitä -
eliminoidakseen Iranin lennokki-iskujen uhan, -
Venäjä puolestaan ilmeisesti käyttää iranilaisia lennokkeja Ukrainassa.
Arviomme mukaan Venäjä käyttää nyt iranilaisia lennokkeja, -
lennokkeja, jotka siis toimitettiin Venäjälle.
Arviomme on, että Venäjä käyttää niitä nyt Ukrainassa.
Niiden tehokkuudesta en halua tässä yhteydessä antaa -
tarkempaa arviota tai tiedustelutietoa.
Totean vain, että olemme nähneet Venäjän käyttävän niitä.
Olemme myös nähneet raportteja, -
että Ukraina olisi ampunut osan näistä lennokeista alas.
En mainitse tarkempia määriä, mutta pidämme lukuja luotettavina.
Iranilaisten hyökkäyslennokkien käyttö Ukrainassa -
on raivostuttanut Ukrainan. Se reagoi alentamalla Iran-suhteitaan -
ja karkottamalla Iranin suurlähettilään Ukrainasta.
Iranissa kansalaiset virtaavat edelleen kaduille ympäri maata -
vaatien loppua ajatollahin hirmuhallinnolle.
Iranin tapahtumia tarkkailevan YK:n ihmisoikeustoimiston mukaan -
Iranin hallinnon turvallisuusjoukot ovat syyllistyneet raakoihin sortotoimiin.
YK:n ihmisoikeustoimisto on erittäin huolestunut -
Iranin turvallisuusjoukkojen väki- valtaisesta vastauksesta protesteihin, -
kuin myös rajoituksista, joita on kohdistettu -
puheluihin, internetiin ja sosiaalisen median alustoihin.
Tuhannet ihmiset ovat osallistuneet hallituksen vastaisiin protesteihin.
Turvallisuusjoukot ovat käyttäneet ajoittain kovia ammuksia.
Televiestinnän rajoitusten takia on vaikea vahvistaa -
uhrien ja pidätettyjen tarkkaa määrää.
Valtion media ilmoitti 24.9. kuolleiden määräksi 41.
Tilannetta tarkkailevien kansalaisjärjestöjen mukaan -
kuolonuhrien määrä on suurempi, -
joukossa naisia ja lapsia sekä satoja haavoittuneita ainakin 11 provinssissa.
Iranissa on raportoitu vakavista internetiä koskevista häiriöistä.
Nyt länsimaat ja erityisesti USA ovat ryhtyneet -
purkamaan pakotteisiin liittyviä lainsäädännöllisiä esteitä -
auttaakseen yksityisyrityksiä tarjoamaan internetyhteyksiä Iranissa.
Annan pari esimerkkiä toimenpiteistä,-
joita olemme tehneet internetiin liittyen.
21. syyskuuta Iranin hallitus katkaisi internetyhteydet -
lähes kaikilta kansalaisiltaan, kun rohkeat iranilaiset lähtivät kaduille -
protestoimaan Mahsa Aminin kuolemaa.
USA on ryhtynyt toimenpiteisiin -
tukeakseen vapaata tiedonkulkua Iranissa.
23. syyskuuta eli viime perjantaina -
valtiovarainministeriö myönsi päivitetyn yleisluvan, -
jonka avulla voidaan paremmin tukea internetin vapautta Iranissa -
sekä valtuuttaa teknologiayritykset tarjoamaan iranilaisille -
vaihtoehtoisia ulkopuolisia alustoja ja palveluita.
Näin autamme iranilaisia -
pääsemään sellaisten välineiden äärelle, joilla voidaan tehokkaammin -
torjua Iranin hallinnon yrityksiä valvoa ja sensuroida kansalaisia.
Valkoisen talon lehdistösihteeri alleviivasi -
USA:n järkähtämätöntä tukea Iranin kansalaisille.
Turkin presidentti Erdogan varoitti uudestaan Kreikkaa, -
jonka on väitetty tuoneen panssaroituja ajoneuvoja -
Lesboksen ja Samoksen saarille.
Erdogan kutsui Kreikan toimia peitellyksi miehitykseksi.
Olemme kyllä perillä niiden tahojen aikeista, -
jotka provosoivat Kreikkaa hyökkäämään meitä vastaan.
Me emme tee kompromisseja maamme puolustuksen suhteen -
maalla, merellä tai ilmassa. Me emme lannistu näistä ilkeistä pyrkimyksistä,-
joilla yritetään häiritä ajankäyttöämme ja energiaamme -
sekä viedä huomiomme muualle.
Siinä, että Länsi-Traakiaan ja saarille sijoitetaan aseita, -
ei ole meistä mitään järkeä.
Mehän olemme joka tapauksessa huomattavasti voimakkaampia.
Muistutamme kuitenkin siitä, -
että Kreikan toimenpiteet merkitsevät peiteltyä miehitystä.
Erdogan väitti, -
että Turkki ei halua kärjistää tilannetta länsinaapurinsa kanssa.
Samalla hän pilkkasi Kreikkaa siitä, -
että maa uskoo länsimaiden antamiin takuisiin.
Kuvitteletteko te, että Yhdysvaltojen ja Euroopan tuki pelastaa teidät?
Ei se teitä pelasta. Tuhlaatte vain aikaanne. Siinä kaikki.
EU:n ulkoasiain ja turvallisuus- politiikan tiedottaja Peter Stano -
kehotti Turkkia rauhoittamaan tilannetta.
Mitä Turkin toimiin ja puheisiin tulee,-
voin vain korostaa EU:n solidaarisuutta Kreikkaa kohtaan.
Kreikka on EU-maa.
EU on jäsenmaidensa kanssa määritellyt Eurooppa-neuvostossa -
useita odotuksia Turkin suhteen: -
Turkin on liennytettävä jännitteitä ja tehtävä rakentavaa yhteistyötä -
― ei vain Kreikan vaan koko EU:n kanssa.
Odotamme, että Turkki lopettaa uhkailunsa ja keskeyttää toimet, -
jotka eivät edesauta tilanteen rauhoittamista.
Aivan erityisesti EU ja sen jäsenmaat odottavat, -
että Turkki kunnioittaa EU:n jäsenmaiden suvereniteettia -
ja että se osallistuu kaikkien kiistakysymysten ratkomiseen -
hyviä naapurisuhteita ja kansainvälistä lakia kunnioittavassa hengessä.
Kiitos seurasta.
TV7 Israel toimii lahjoitusten varassa. Jos tuotantomme on siunannut sinua,-
pyydämme harkitsemaan lahjoittamista, -
mikä mahdollistaa toimintamme jatkumisen.
Kannustan rukoilemaan vainottujen veljiemme ja sisartemme puolesta.
Rukoillaan rauhaa Jerusalemille ja pelastusta Israelille.
Olen Jonathan Hessen. Hyvää ja siunattua illanjatkoa! Huomiseen.